ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ ΓΟΝΕΩΝ
ΓΙΑ ΤΗ ΣΥΜΜΕΤΟΧΗ ΣΤΗΝ ΑΝΟΙΞΙΑΤΙΚΗ ΚΑΤΑΣΚΗΝΩΣΗ ΑΕΙΦΟΡΙΑΣ 16-18 ΑΠΡΙΛΙΟΥ 2027.
Το υπόδειγμα μπορεί (φυσικά) να τροποποιηθεί από το σχολείο. Δεν είναι δεσμευτικό, απλώς διευκολύνει την δουλειά των εκπαιδευτικών και της διεύθυνσης του σχολείου. Η Υπεύθυνη Δήλωση λαμβάνει  υπόψη την Υ.Α. 109113/ΓΔ4/19-8-2026, ΦΕΚ Β΄ 5237/19-8-2026

[ΕΠΩΝΥΜΙΑ ΣΧΟΛΕΙΟΥ]
ΥΠΕΥΘΥΝΗ ΔΗΛΩΣΗ – ΣΥΝΑΙΝΕΣΗ ΓΟΝΕΑ/ΚΗΔΕΜΟΝΑ
Για τη συμμετοχή μαθητή/μαθήτριας σε τριήμερη εκπαιδευτική εκδρομή με διαμονή
Ο/Η υπογράφων/ουσα ........................................................................................................................
γονέας / ασκών-ούσα τη γονική μέριμνα / κηδεμόνας του/της μαθητή/μαθήτριας
..........................................................................................................................................................
της ................. τάξης, τμήματος ................. του ........................................................................................
δηλώνω υπεύθυνα ότι:
Α. ΣΥΝΑΙΝΕΣΗ ΣΥΜΜΕΤΟΧΗΣ
1. Συναινώ στη συμμετοχή του/της ανωτέρω μαθητή/μαθήτριας στην τριήμερη εκπαιδευτική εκδρομή του σχολείου, η οποία θα πραγματοποιηθεί:
Ημερομηνίες: 16-18 Απριλίου 2027
Τόπος: Το Ράντσο (Σοφικό Κορινθίας)
Χώρος διαμονής: Κατασκήνωση Το Ράντσο (The Ranch)
Μετακίνηση: Με μισθωμένο λεωφορείο (μισθώνεται από το σχολείο)
2. Έχω ενημερωθεί για το γενικό και αναλυτικό πρόγραμμα, τη διαμονή, τις μετακινήσεις, τις προβλεπόμενες δραστηριότητες και τους κανόνες συμμετοχής.
3. Έχω λάβει γνώση του «Κανονισμού Συμμετοχής και Ασφάλειας Μαθητών/Μαθητριών», ο οποίος αποτελεί αναπόσπαστο μέρος της ενημέρωσης για τη δράση, και έχω ενημερώσει σχετικά τον/τη μαθητή/μαθήτρια.
Β. ΣΥΜΜΕΤΟΧΗ ΣΕ ΟΡΓΑΝΩΜΕΝΕΣ ΔΡΑΣΤΗΡΙΟΤΗΤΕΣ
Έχω ενημερωθεί ότι στο πλαίσιο της δράσης προβλέπεται συμμετοχή, ανάλογα με το πρόγραμμα και τις συνθήκες, σε οργανωμένες δραστηριότητες, όπως ενδεικτικά:
· Πεζοπορία / περιήγηση στη φύση
· Τοξοβολία (βέλη με βεντούζες)
· Ιππασία (εποπτευόμενη)
· Αθλητικές / ομαδικές δραστηριότητες
· Δραστηριότητες υπαίθρου
· Συζητήσεις σε κλειστό χώρο
· Συζητήσεις σε ανοικτό χώρο
· Πεζοπορία σε δάσος  και σε αντιπυρική ζώνη
· Προσανατολισμός στη φύση με GPS
· Συνεντεύξεις με κατοίκους της περιοχής

Γνωρίζω ότι κάθε δραστηριότητα πραγματοποιείται υπό τους ειδικούς κανόνες και τις οδηγίες των υπευθύνων της δραστηριότητας και ότι ο/η μαθητής/μαθήτρια οφείλει να ακολουθεί αυστηρά τις οδηγίες των εκπαιδευτών/υπευθύνων.
Δηλώνω ότι, από όσο γνωρίζω, ο/η μαθητής/μαθήτρια είναι σε θέση να συμμετέχει στις συγκεκριμένες δραστηριότητες, με την επιφύλαξη των πληροφοριών υγείας που αναφέρονται στο συνοδευτικό «Έντυπο Ιατρικών Πληροφοριών».
Σε περίπτωση που για συγκεκριμένη δραστηριότητα απαιτείται ειδική προϋπόθεση, εξοπλισμός, ένδυση, υπόδηση ή περιορισμός συμμετοχής για λόγους ασφάλειας, αποδέχομαι ότι ο/η υπεύθυνος/η της δραστηριότητας μπορεί να μην επιτρέψει τη συμμετοχή του/της μαθητή/μαθήτριας, εφόσον αυτό κρίνεται αναγκαίο για την ασφάλειά του/της.
Γ. ΥΠΟΧΡΕΩΣΗ ΤΗΡΗΣΗΣ ΚΑΝΟΝΩΝ
Έχω ενημερώσει τον/τη μαθητή/μαθήτρια ότι κατά τη διάρκεια ολόκληρης της δράσης οφείλει:
· να ακολουθεί τις οδηγίες του/της Αρχηγού της δράσης και των συνοδών εκπαιδευτικών,
· να ακολουθεί τις οδηγίες των υπευθύνων/εκπαιδευτών κάθε δραστηριότητας,
· να τηρεί το πρόγραμμα και τα καθορισμένα ωράρια,
· να παραμένει στους χώρους και στις ομάδες που υποδεικνύονται,
· να μην απομακρύνεται από την ομάδα ή τον χώρο διαμονής χωρίς άδεια,
· να συμπεριφέρεται με σεβασμό προς τους/τις μαθητές/μαθήτριες, τους εκπαιδευτικούς, το προσωπικό της κατασκήνωσης και τους υπευθύνους των δραστηριοτήτων,
· να τηρεί τους κανόνες ασφαλείας,
· να προστατεύει τον εξοπλισμό, τις εγκαταστάσεις και την περιουσία του σχολείου και της κατασκήνωσης,
· να ενημερώνει αμέσως εκπαιδευτικό ή υπεύθυνο σε περίπτωση ατυχήματος, αδιαθεσίας, κινδύνου ή άλλου σοβαρού περιστατικού.

Δ. ΡΗΤΕΣ ΑΠΑΓΟΡΕΥΣΕΙΣ
Έχω ενημερώσει τον/τη μαθητή/μαθήτρια ότι απαγορεύεται αυστηρά:
1. Η κατοχή ή κατανάλωση αλκοολούχων ποτών.
2. Το κάπνισμα και η χρήση ηλεκτρονικού τσιγάρου ή άλλων προϊόντων ατμίσματος.
3. Η κατοχή ή χρήση παράνομων ουσιών.
4. Η κατοχή αντικειμένων ή υλικών που μπορούν να προκαλέσουν τραυματισμό ή να θέσουν σε κίνδυνο οποιοδήποτε πρόσωπο.
5. Η χρήση φωτιάς, αναπτήρων, σπίρτων ή άλλων μέσων ανάφλεξης, εκτός των χώρων και των περιπτώσεων που επιτρέπονται ρητά από τους υπευθύνους.
6. Η απομάκρυνση από τον χώρο της δράσης χωρίς άδεια.
7. Η είσοδος σε μη επιτρεπόμενους χώρους.
8. Η συμμετοχή σε δραστηριότητα ή χρήση εξοπλισμού χωρίς άδεια και χωρίς την προβλεπόμενη επίβλεψη.
9. Η παρεμπόδιση ή η παραβίαση των κανόνων ασφαλείας κατά τη διάρκεια δραστηριότητας.
10. Η φωτογράφιση, βιντεοσκόπηση ή ηχογράφηση άλλων προσώπων χωρίς τη συναίνεσή τους.
11. Η ανάρτηση υλικού από τη δράση σε μέσα κοινωνικής δικτύωσης κατά τρόπο που προσβάλλει, εκθέτει ή παραβιάζει την ιδιωτικότητα άλλου προσώπου.
12. Κάθε συμπεριφορά που θέτει σε κίνδυνο την ασφάλεια, τη σωματική ακεραιότητα ή την αξιοπρέπεια οποιουδήποτε συμμετέχοντα.
Ε. ΚΙΝΗΤΑ ΚΑΙ ΗΛΕΚΤΡΟΝΙΚΕΣ ΣΥΣΚΕΥΕΣ
Έχω ενημερωθεί για τους ειδικότερους κανόνες που έχει θέσει το σχολείο σχετικά με τη χρήση κινητών τηλεφώνων και λοιπών ηλεκτρονικών συσκευών.
Αποδέχομαι ότι οι συσκευές πρέπει να χρησιμοποιούνται μόνο σύμφωνα με τους κανόνες της δράσης και τις οδηγίες των υπευθύνων.
ΣΤ. ΘΕΜΑΤΑ ΥΓΕΙΑΣ
Δηλώνω ότι έχω συμπληρώσει με ακρίβεια το «Έντυπο Ιατρικών Πληροφοριών και Στοιχείων Έκτακτης Ανάγκης».
Έχω γνωστοποιήσει κάθε πληροφορία που είναι αναγκαίο να γνωρίζουν οι υπεύθυνοι για την ασφαλή συμμετοχή του/της μαθητή/μαθήτριας, ιδίως σχετικά με:
· αλλεργίες,
· χρόνια ή άλλα προβλήματα υγείας,
· φαρμακευτική αγωγή,
· ειδική διατροφή,
· περιορισμούς στη σωματική δραστηριότητα,
· προηγούμενα σοβαρά αλλεργικά ή άλλα επείγοντα περιστατικά.
Αναλαμβάνω την υποχρέωση να ενημερώσω άμεσα το σχολείο για οποιαδήποτε μεταβολή των παραπάνω στοιχείων πριν από την αναχώρηση.
Ζ. ΕΚΤΑΚΤΗ ΑΝΑΓΚΗ
Σε περίπτωση ατυχήματος, ασθένειας ή άλλου επείγοντος περιστατικού, συναινώ να πραγματοποιηθούν οι αναγκαίες ενέργειες για την προστασία της υγείας και της ασφάλειας του/της μαθητή/μαθήτριας, συμπεριλαμβανομένης της επικοινωνίας με υπηρεσίες επείγουσας βοήθειας, ιατρό, Κέντρο Υγείας ή Νοσοκομείο και της μεταφοράς του/της σε κατάλληλη δομή υγείας, εφόσον αυτό απαιτηθεί.
Η. ΣΟΒΑΡΗ ΠΑΡΑΒΙΑΣΗ ΚΑΝΟΝΩΝ – ΠΡΟΩΡΗ ΕΠΙΣΤΡΟΦΗ
Έχω ενημερωθεί ότι σοβαρή παραβίαση των κανόνων ή συμπεριφορά που παρακωλύει την ομαλή διεξαγωγή της δράσης ή θέτει σε κίνδυνο τον/τη μαθητή/μαθήτρια ή άλλα πρόσωπα μπορεί να οδηγήσει στη λήψη των προβλεπόμενων παιδαγωγικών και οργανωτικών μέτρων.
Έχω επίσης ενημερωθεί ότι εφόσον συντρέχουν οι προϋποθέσεις του ισχύοντος θεσμικού πλαισίου και κριθεί αναγκαία η πρόωρη επιστροφή του/της μαθητή/ μαθήτριας, μπορεί να ζητηθεί από τον γονέα/κηδεμόνα να αναλάβει την επιστροφή του/της με δική του/της ευθύνη και δαπάνη, σύμφωνα με τα προβλεπόμενα.
Θ. ΣΤΟΙΧΕΙΑ ΕΠΙΚΟΙΝΩΝΙΑΣ
Γονέας/κηδεμόνας 1:
Ονοματεπώνυμο: ....................................................................................................................
Τηλέφωνο: ..............................................................................................................................
Γονέας/κηδεμόνας 2:
Ονοματεπώνυμο: ....................................................................................................................
Τηλέφωνο: ..............................................................................................................................
Εναλλακτικό πρόσωπο επικοινωνίας σε περίπτωση αδυναμίας επικοινωνίας με τους γονείς/κηδεμόνες:
Ονοματεπώνυμο: ....................................................................................................................
Σχέση με τον/τη μαθητή/μαθήτρια: ........................................................................................
Τηλέφωνο: ..............................................................................................................................
Ι. ΔΗΛΩΣΗ
Δηλώνω ότι έχω διαβάσει και κατανοήσει τα παραπάνω, έχω ενημερωθεί για τη φύση της δράσης και τις προβλεπόμενες δραστηριότητες και συναινώ στη συμμετοχή του/της μαθητή/μαθήτριας.
Δηλώνω επίσης ότι οι πληροφορίες που παρέχω είναι ακριβείς και πλήρεις ως προς τα ζητήματα που είναι αναγκαίο να γνωρίζουν οι υπεύθυνοι για την ασφαλή συμμετοχή του/της μαθητή/μαθήτριας.
Τόπος: ..............................................................
Ημερομηνία: ........../........../............

Ο/Η Δηλών/ούσα
Ονοματεπώνυμο: ....................................................................................................................
Υπογραφή: ..............................................................................................................................
